Vantaan käräjäoikeus

Vantaan käräjäoikeus oli ennen käräjäoikeuksien verkostouudistusta yksi Helsingin hovioikeuspiirin kuudesta käräjäoikeudesta. Vantaan käräjäoikeuden toiminta päättyi 31. joulukuuta 2018. Aiemmat Hyvinkään, Itä-Uudenmaan, Tuusulan ja Vantaan käräjäoikeudet yhdistyivät 1. tammikuuta 2019 uudeksi Itä-Uudenmaan käräjäoikeudeksi.

Vantaan käräjäoikeuden tuomiopiiriin kuului Vantaan kaupunki. Ulosottoasioissa tuomiopiiri oli tätä laajempi ja se käsitti Hyvinkään, Järvenpään, Keravan, Nurmijärven, Tuusulan ja Vantaan. Maaoikeusasioita Vantaan käräjäoikeus hoiti vielä tätä laajemmalta alueelta.

 Rakennukset 
pienoiskuva|Vantaan käräjäoikeus kokoontui oikeustalolla Vantaan Tikkurilassa. 2020-luvulla rakennus peruskorjataan, ja se saa myös lisärakennuksen.
Vantaan käräjäoikeus toimi Tikkurilassa sijainneessa Vantaan oikeustalossa osoitteessa Kielotie 21. Toiminta rakennuksessa päättyi sisäilmaongelmien vuoksi vuoden 2019 loppupuolella ja vuoden 2020 alussa; sekä käräjäoikeus että sen viereinen poliisilaitos siirtyivät väistötiloihin. Itä-Uudenmaan käräjäoikeus (Vantaan käräjäoikeus) sijaitsee toistaiseksi Veromiehessä osoitteessa Teknobulevardi 3–5 E, 01530 Vantaa.

Heikentyneen sisäilmanlaadun vuoksi oikeustalo Kielotiellä oli jonkin aikaa purku-uhan alla. Lopulta se kuitenkin päätettiin peruskorjata. Viereinen vuoden 1989 poliisitalo purettiin, ja sen tontille rakennetaan oikeustalon lisärakennus, jonka on määrä valmistua vuonna 2026. Vuonna 2024 poliisin toiminnot siirtyivät Vantaan uudelle pääpoliisiasemalle Jokiniemeen.

  Lähteet  

Luokka:Suomen entiset käräjäoikeudet
Luokka:Vantaa
Luokka:Tikkurila